José Manuel Mora pren possessió com a nou regidor de l’Ajuntament de Paterna
19/10/2015

# José Manuel Mora pren possessió com a nou regidor de l’Ajuntament de Paterna

[![José Manuel Mora Zamora durant el ple en el qual ha pres possessió](/images/noticias/2015/10/jose-manuel-mora.jpg)](/images/noticias/2015/10/jose-manuel-mora.jpg)

19.10.2015

El número 7 de la llista del PSPV de Paterna ha promés hui per imperatiu legal el seu càrrec com a nou regidor de l’Equip de Govern de Paterna

José Manuel Mora Zamora ha pres possessió de la seua acta com a nou regidor de l’Ajuntament de Paterna pel Partit Socialista en el Ple Extraordinari celebrat esta vesprada en què el nou regidor ha promés el seu càrrec per imperatiu legal i en el que també s’ha aprovat el Compte general de 2014 per a poder presentar-la davant de la Sindicatura de Comptes.

Amb la seua designació, José Manuel Mora entra a formar part de l’Equip de Govern després de la renúncia presentada pel regidor socialista Paco Dorce el passat 25 de setembre i que es va fer efectiva durant el ple del passat 30 de setembre.

D’esta manera, Mora substitueix a Dorce, que va dimitir per motius estrictament personals, i completa l’equip de sis regidors amb què el PSPV governa en solitari en l’Ajuntament de Paterna.

José Manuel Mora Zamora, número 7 de la llista amb què el PSPV va concórrer a les eleccions municipals el passat mes de maig, té 38 anys, és maquinista ferroviari de professió i veí del barri de Santa Rita.

Després de prendre possessió com a regidor, Mora ha afirmat sentir-se “tremendament orgullós de prendre el relleu a una persona amb l’eficàcia i compromís amb Paterna com Paco Dorce” i ha assegurat que “treballarà incansablement per a fer del nostre poble un municipi més just i més plural, conformant un Executiu fort i absolutament bolcat a millorar la qualitat de vida de tots els veïns i veïnes”.